open-index/open-wikipedia-markdown huggingface dataset:
Άγιος Προκόπης (όρμος)

Ο **Άγιος Προκόπης** είναι ο μεγαλύτερος όρμος της δυτικής Νάξου, νοτιότερα του λίμένος και Χώρας Νάξου. Αποτελεί θαυμάσιο και ασφαλές αγκυροβόλιο για τους Β. και Α. ανέμους, στον οποίο προσέγγιζαν παλαιότερα τα επιβατηγά ατμόπλοια που εκτελούσαν την συγκοινωνία Νάξου - Πειραιά κάθε φορά που ήταν αδύνατη η προσέγγιση στον λιμένα Νάξου που μόνιμα σχεδόν προσβάλλονταν εξαιρετικά από τους Β. ανέμους. Πλην όμως ο όρμος αυτός χρήζει ιδιαίτερης προσοχής επειδή υφίστανται πολλοί ύφαλοι (ξέρες).

Το 1898 το μέγα για την εποχή του ελληνικό επιβατηγό πλοίο «Καλυψώ», κατά τη διάρκεια μιας τρομερής χιονοθύελλας όταν κατέφυγε στον όρμο αυτόν επέπεσε και προσάραξε στον επικινδυνότερο βράχο, (καλούμενος στους βρετανικούς χάρτες «Τσάπμαν») και βυθίστηκε και έκτοτε ο βράχος ονομάσθηκε Καλυψώ, από το πλοίο του οποίου κάποια υπολείμματα του ναυαγίου υπάρχουν ακόμα στο βυθό. Κύρια αιτία εκείνου του ναυαγίου θεωρήθηκε ως εγκληματική η έλλειψη φανού στο στενό Πάρου - Νάξου.

Ο Πλοίαρχος του πλοίου Νικόλαος Βλάσσης, καταγόμενος από το Γαλαξίδι κατόρθωσε με την ψυχραιμία του και τις λέμβους του πλοίου του να σώσει όλους τους επιβαίνοντες μέχρι και του τελευταίου και να τους αποβιβάσει στον Άγιο Προκόπη. Αυτοί δε μετά την σωτηρία τους συγκέντρωσαν ικανό χρηματικό ποσό και στο όνομα του Αγίου Νικολάου έκτισαν μικρό ναΐδριο από την ονομασία του οποίου και ονομάσθηκε έκτοτε το ακρωτήριο.

Κατηγορία:Γεωγραφία της Νάξου
Κατηγορία:Όρμοι της Ελλάδας
Ανδρέας Κρυστάλλης

Ο **Ανδρέας Κρυστάλλης** ή Κρυσταλλίδης (Μικρά Ασία, 1911  &ndash; Πειραιάς, 1951) ήταν διακεκριμένος Έλληνας ζωγράφος.

## Βιογραφία
Γεννήθηκε στη Μικρά Ασία. Μετά το τέλος της Μικρασιατικής εκστρατείας εγκαταστάθηκε στη Μυτιλήνη. Νέος κατατάχθηκε στο Βασιλικό Ναυτικό, ακολουθώντας την καριέρα του μεγαλύτερου αδελφού του. Γρήγορα όμως παραιτήθηκε για να επιδοθεί αποκλειστικά στη ζωγραφική, εγκατεστημένος μόνιμα στον Πειραιά. Το 1928 πήγε στο Παρίσι, όπου έμεινε τρία χρόνια σπουδάζοντας στη Σχολή Καλών Τεχνών. Επιστρέφοντας έκανε αρκετές εκθέσεις στην Αθήνα, αλλά και στη Μυτιλήνη.  Μετά όμως την Κατοχή κλείστηκε για λίγο καιρό στο Δρομοκαΐτειο, πιθανώς ως τοξικομανής. Πέθανε στον Πειραιά το 1951.

Το έργο του περιλαμβάνει ελαιογραφίες και ακουαρέλες με θέματα κυρίως από τη θάλασσα. Ενδεικτικό είναι το έργο του Βάρκες, ελαιογραφία σε χαρτόνι. Θεωρήθηκε ιμπρεσιονιστής λυρικός και προσωπικός.

## Πηγές
*"Πειραϊκόν Ημερολόγιον" *Αρχείο Πειραϊκών Σπουδών* (1966) τομ.1ος σελ.67

## Παραπομπές


## Εξωτερικοί σύνδεσμοι
*.
*

Κατηγορία:Μικρασιατικός Ελληνισμός
Κατηγορία:Έλληνες ζωγράφοι του 20ού αιώνα
Επαμεινώνδας Λιώκης

Ο **Επαμεινώνδας Λιώκης** (Ληξούρι, 1908 - Αθήνα, 1963) ήταν διακεκριμένος Έλληνας ζωγράφος.

## Βιογραφία
Ο Επαμεινώνδας Λιώκης γεννήθηκε στο Ληξούρι της Κεφαλονιάς το 1908. Ήταν γιος του Νικόλαου Λιώκη. Πολύ μικρός εγκαταστάθηκε στον Πειραιά όπου και έμεινε για πάρα πολλά χρόνια. Σπούδασε στη Σχολή Καλών Τεχνών με καθηγητή τον Σ. Βικάτο. Έκανε αρκετές ατομικές εκθέσεις  και συμμετείχε σε πολλές ομαδικές καθώς και σε όλες τις πανελλήνιες. 
Είναι ίσως ο μοναδικός Έλληνας ζωγράφος των σπιτιών της αθλιότητας των συνοικισμών και των ορεινών κυρίως χωριών. Το έργο του κρίθηκε ρεαλιστικό, ανθρώπινο αλλά και δραματικό. Εργάσθηκε επίσης με εντολή του Υπουργείου Παιδείας στην αποκατάσταση τοιχογραφιών σε βυζαντινές εκκλησίες. Τα διάφορα σχέδια αυτών των εργασιών του αποτελούν μια πολύτιμη σειρά τόσο από ιστορικής άποψης όσο και αισθητικής.

## Παραπομπές


## Πηγές
*"Πειραϊκόν Ημερολόγιον" Αρχείο Πειραϊκών Σπουδών (1966) τομ.1ος σελ.68

Κατηγορία:Έλληνες ζωγράφοι του 20ού αιώνα
Μιχάλης Οικονόμου (ζωγράφος)

Ο **Μιχάλης Οικονόμου** (Πειραιάς, 1888 &ndash; Αθήνα, Μάιος 1933) ήταν διακεκριμένος Έλληνας ζωγράφος της εποχής του Μεσοπολέμου.
## Βιογραφία
Γεννήθηκε στον Πειραιά το 1888, όπου και έκανε τις εγκύκλιες σπουδές του. Τα πρώτα μαθήματα ζωγραφικής τα έλαβε από τον Κ. Βολανάκη. Το 1906 πήγε στο Παρίσι  για να σπουδάσει ναυπηγική, αλλά αντ' αυτού γράφτηκε στη Σχολή Καλών Τεχνών. Από το 1913 μέχρι το 1926 έκανε δύο ατομικές εκθέσεις στο Παρίσι και μία στο Λονδίνο, ενώ πήρε μέρος και σε πολλές ομαδικές εκθέσεις. Το 1926 γύρισε στην Ελλάδα και εγκαταστάθηκε στην Αθήνα. Την πρώτη στην Ελλάδα έκθεσή του την έκανε στον «Παρνασσό». Το 1929 εξέθεσε στο φουαγιέ του Δημοτικού Θεάτρου του Πειραιά νεότερη έκθεσή του. 

Το 1932, μπήκε στο Δρομοκαΐτειο, έχοντας πληγεί από προϊούσα εγκεφαλική παράλυση, κατάληξη σύφιλης από την οποία έπασχε. Τον Μάιο του επόμενου χρόνου, πέθανε στο Δρομοκαΐτειο.

Το ζωγραφικό του έργο θαυμάστηκε και εκτιμήθηκε μετά τον θάνατό του. Το έργο του, που αποτελείται σχεδόν αποκλειστικά από τοπιογραφίες από την Νότιο Γαλλία και την Ελλάδα, χαρακτηρίζεται ως γνήσιο ιμπρεσιονιστικό. Διακρίνεται για την αβρότητά του, το λεπτό συναισθηματισμό και την ονειρική ατμόσφαιρα που περικλείει. Θεωρείται ένας από τους μεγαλύτερους και προσωπικότερους Έλληνες ζωγράφους της περιόδου του Μεσοπολέμου.

## Παραπομπές


## Πηγές
* *Πειραϊκόν Ημερολόγιον*, Αρχείο Πειραϊκών Σπουδών (1966) τομ. 1ος, σελ. 68. 

## Βιβλιογραφία
# Αφροδίτη Κούρια, *Μ. Οικονόμου*, Εκδόσεις Αδάμ, Αθήνα 2001. ISBN 960-500-394-5.

Κατηγορία:Έλληνες ζωγράφοι του 19ου αιώνα
Κατηγορία:Έλληνες ζωγράφοι του 20ού αιώνα
Κώστας Καραπατής

Ο **Κώστας Καραπατής** (31 Δεκεμβρίου 1929 - 25 Απριλίου 2022) ήταν Έλληνας διεθνής ποδοσφαιριστής, που αγωνιζόταν στη θέση του τερματοφύλακα και μετέπειτα προπονητής.

## Καριέρα ποδοσφαιριστή
### Σε συλλογικό επίπεδο
Ο Κώστας Καραπατής έκανε τα πρώτα του βήματα στον χώρο του ποδοσφαίρου στον Ατρόμητο Καμάρας, τοπική ομάδα της Θεσσαλονίκης ενώ λίγα χρόνια αργότερα υπέγραψε το πρώτο του επαγγελματικό συμβόλαιο με τον Ηρακλή Θεσσαλονίκης.

Στον "Γηραιό" παρέμεινε μέχρι το 1951, έχοντας κατακτήσει το Πρωτάθλημα Θεσσαλονίκης του ίδιου έτους. Στη συνέχεια, μετεγγράφη στον Ολυμπιακό Πειραιώς, όπου παρέμεινε μέχρι το 1957 έχοντας κατακτήσει στα έξι χρόνια παραμονής του 5 Πρωταθλήματα Ελλάδος, 4 Κύπελλα Ελλάδος καθώς και 5 Πρωταθλήματα Πειραιά. Το 1957 επέστρεψε στον Ηρακλή Θεσσαλονίκης στον οποίο παρέμεινε για τα επόμενα τέσσερα χρόνια.

Ήταν εκ των ιδρυτικών μελών του Συνδέσμου Βετεράνων Ποδοσφαιριστών Ολυμπιακού. 

### Στην εθνική Ελλάδας
Ο Κώστας Καραπατής έχει πραγματοποιήσει μία συμμετοχή στην Εθνική Ελλάδας το 1955.

## Καριέρα προπονητή
Το 1961 κρέμασε τα γάντια του και εργάστηκε ως προπονητής σε αρκετούς συλλόγους. Κατά περιόδους βρέθηκε στην τεχνική ηγεσία των μικρότερων εθνικών ομάδων, κυρίως της Εθνικής Νέων, ενώ το 1968 βρέθηκε για έναν αγώνα και στον πάγκο της Ανδρών.

Απεβίωσε στις 25 Απριλίου 2022.

## Τίτλοι
;Με τον Ολυμπιακό
* πρωτάθλημα Ελλάδος: 1952,1954,1955,1956 και 1957
* κύπελλα Ελλάδος: 1952,1953,1954 και 1957
* πρωταθλήματα Πειραιά: 1953,1954,1955,1956 και 1957
;Με τον Ηρακλή
* πρωτάθλημα Θεσσαλονίκης: 1951

## Πηγές

* *Οι θρυλικές εποχές 1953–1959 1996-2003 οι πρωταγωνιστές*, Ελληνικά γράμματα, Αθήνα 2003 ISBN 960-406-582-3
* *Η Ιστορία του Ολυμπιακού* , Γ.Χ. Αλεξανδρής, Αθήνα 1996
* *Θρύλος πορεία μέσα στο χρόνο*, Ηλιότριπο, Αθήνα 1997 ISBN 569-584-365-2
* *Χρυσός Θρύλος* 'Art Press, Εκδοτική Α.Ε.*, Αθήνα 1997
* *Εθνική Ελλάδος πορεία μέσα στο χρόνο*, Παπαζήσης, Αθήνα 2001
* *Ηρακλής ΓΣ*, Κέντρο Ιστορίας Θεσσαλονίκης,
* *Ολυμπιακός ένα αρχείο μια ιστορία* Β. Καρδάσης ,Μίλητος 1997
* *Αλμανάκ'' Περιοδικό Εικόνες, 1991

## Εξωτερικές πηγές
* Συνέντευξη Κώστα Καραπατή στον ArenaFM 89.4

## Παραπομπές

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Ολυμπιακού Πειραιώς
Κατηγορία:Προπονητές ποδοσφαίρου Εδεσσαϊκού
Κατηγορία:Προπονητές ποδοσφαίρου Ηρακλή Θεσσαλονίκης
Κατηγορία:Προπονητές ποδοσφαίρου Πιερικού
Κατηγορία:Προπονητές ποδοσφαίρου ΟΦΗ
Κατηγορία:Τερματοφύλακες ποδοσφαιριστές
Κατηγορία:Προπονητές ποδοσφαίρου Εθνικής Ελλάδας
Κατηγορία:Προπονητές ποδοσφαίρου Εθνικής Ελλάδας ανδρών U19
Κατηγορία:Προπονητές ποδοσφαίρου Π.Α.Σ. Γιάννινα
Κατηγορία:Προπονητές ποδοσφαίρου Αιγάλεω Α.Ο.
Ελαία Αυλώνος Ευβοίας

Η **Ελαία** ή **Ελιά** Αυλώνος ή Αυλωναρίου είναι μικρό πεδινό χωριό του ∆ήµου Κύµης - Αλιβερίου το οποίο βρίσκεται  στην κεντρική Εύβοια και προς τα παράλια του Αιγαίου πελάγους σε υψόμετρο 120 μέτρα. Περιτριγυρίζεται από ελαιώνες, για αυτό κι έχει το όνομα Ελαία. Ο πληθυσμός του χωριού είναι 18 μόνιμοι κάτοικοι, σύμφωνα με την απογραφή του 2011 και σύμφωνα με το σχέδιο Καλλικράτης μαζί με το Αυλωνάρι, τη Δάφνη, τον Λοφίσκο και τα Χάνια αποτελούν την τοπική κοινότητα Αυλωναρίου που υπάγεται στη δημοτική ενότητα Αυλώνος του δήμου Κύμης - Αλιβερίου.  

Μέχρι το 1954 ονομαζόταν *Κουρβίνο* (τουρκική ονομασία). . Όμως, η έλλειψη ηλεκτρικού ρεύματος, νερού και οδικού δικτύου τους ανάγκασαν να μετακομίσουν σε κοντινά χωριά, κυρίως στο Αυλωνάρι και στο Πυργί. Έχει αρκετά φυσικά χαρακτηριστικά και πολλά ξωκλήσια. Έχει, επίσης, μία παραδοσιακή πηγή και ένα ρέμα.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Λουκάς Αδαμόπουλος

Ο **Λουκάς Αδαμόπουλος** (Πάτρα, 1928 - Πάτρα, 4 Μαΐου 2013) ήταν Έλληνας αθλητής και προπονητής του στίβου από την Πάτρα. 

Ήταν αθλητής στίβου (1946-1957) της Παναχαΐκής και της Εθνικής ομάδας στίβου. Ήταν δρομέας μεγάλων αποστάσεων και διακρίθηκε ιδιαίτερα στα 800 και 1.500 μέτρα. Ήταν κάτοχος και του πανελλήνιου ρεκόρ στα 1.500μ και στα 1000 μ. Με την εθνική ομάδα είχε συμμετάσχει στο Πανευρωπαϊκό πρωτάθλημα στίβου στο Βέλγιο το 1950.

Κορυφαίος επαρχιώτης αθλητής στον διαγωνισμό του ΣΕΓΑΣ για το 1949, στην βαθμολογία του διαγωνισμού μετρούσαν όλα τα αποτελέσματα της χρονιάς για σωμματεία κι αθλητές . Το 1974 έγινε προπονητής αθλητών στίβου στην *Παναχαΐκή* και στο Πάτραι. Βασικό στέλεχος της εθνικής ομάδας στίβου . 

## Διακρίσεις

## Παραπομπές


## Πηγές
* Εφημερίδες ''Εμπρός'' & ''Ελευθερία'', από την ψηφιακή εθνική βιβλιοθήκη

Κατηγορία:Έλληνες αθλητές δρόμων μεσαίων αποστάσεων
Κατηγορία:Έλληνες προπονητές στίβου
Κατηγορία:Αθλητές στίβου της Παναχαϊκής
Κατηγορία:Προπονητές στίβου Παναχαϊκής
Κατηγορία:Έλληνες αθλητές δρόμων μεγάλων αποστάσεων
Αθανάσιος Τσαλδάρης

Ο **Αθανάσιος Τσαλδάρης** (1921 - 4 Οκτωβρίου 1997) ήταν Έλληνας πολιτικός.

## Βιογραφία
Γεννήθηκε στην Αθήνα και ήταν γιος του πρώην πρωθυπουργού Κωνσταντίνου Τσαλδάρη. Σπούδασε νομικά στο πανεπιστήμιο Αθηνών και συμπλήρωσε τις σπουδές του στο πανεπιστήμιο Κολούμπια της Νέας Υόρκης.

Πρωτοεξελέγη βουλευτής το 1964 με την υποστήριξη της ΕΡΕ και από το 1974 εκλεγόταν συνεχώς μέχρι το θάνατό του με το ψηφοδέλτιο της Νέας Δημοκρατίας. Στις κυβερνήσεις Καραμανλή διετέλεσε υφυπουργός κοινωνικών υπηρεσιών το 1974, το 1976 υφυπουργός συγκοινωνιών και την περίοδο 1977-1980 υφυπουργός προεδρίας . Την περίοδο 1980-1981 διετέλεσε υφυπουργός προεδρίας στην κυβέρνηση Γεωργίου Ράλλη. Τον Ιούνιο του 1989 εξελέγη πρόεδρος της Βουλής των Ελλήνων και επανεξελέγη τον Απρίλιο του 1990. Παρέμεινε στο προεδρικό αξίωμα μέχρι το 1993. Τον Μάρτιο του 1995 ήταν υποψήφιος Πρόεδρος της Δημοκρατίας με πρόταση της ΝΔ, η οποία τον υποστήριξε με τους 109 βουλευτές της και στις τρεις ψηφοφορίες. Την περίοδο 1985-1989 διετέλεσε γραμματέας της Κοινοβουλευτικής Ομάδας της ΝΔ.

Απεβίωσε στις 4 Οκτωβρίου του 1997 από καρκίνο και ετάφη δημοσία δαπάνη στο Α΄ νεκροταφείο Αθηνών με τιμές εν ενεργεία πρωθυπουργού. Ήταν παντρεμένος με την Πανδώρα Παπαδάτου και είχαν μια κόρη, τη Μάουζη, η οποία είναι πρόεδρος του Λυκείου Ελληνίδων. Στο Κολωνάκι, υπάρχει μια πλατεία με το όνομά του (πρώην πλατεία Λυκαβηττού).

## Αναφορές


Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Κοινωνικών Υπηρεσιών
Κατηγορία:Έλληνες υφυπουργοί Συγκοινωνιών
Κατηγορία:Έλληνες υφυπουργοί Προεδρίας
Κατηγορία:Πρόεδροι της Βουλής των Ελλήνων
Κατηγορία:Οικογένεια Τσαλδάρη
Κατηγορία:Έλληνες πολιτικοί του 20ού αιώνα
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Αντιπαροχή

Η **αντιπαροχή** ή **θεσμός της αντιπαροχής (ν. 3741/29)** οικοπέδων με διαμερίσματα είναι μέθοδος δόμησης που χρησιμοποιήθηκε έντονα στην Ελλάδα κατά την μεταπολεμική περίοδο. 

## Ορισμός
Ως νομικός όρος, σημαίνει την παροχή ενός οικοπέδου σε εργολάβο ή κατασκευαστή, με αντάλλαγμα την απόκτηση μιας ή περισσότερων ιδιοκτησιών στο οικοδόμημα που θα ανεγερθεί.

## Πρακτική
Ψηφισμένος ως νόμος το 1929 (περί "οριζόντιας ιδιοκτησίας"), εφαρμόστηκε ως λύση στο οξύ στεγαστικό πρόβλημα που προκλήθηκε ιδίως στην Αθήνα, εξαιτίας της τεράστιας συσσώρευσης πληθυσμού σε αυτήν ύστερα από την Ελληνοτουρκική ανταλλαγή πληθυσμών του 1923 και αργότερα ως αποτέλεσμα της καταστροφής χιλιάδων χωριών και κωμοπόλεων που προκάλεσε ο Εμφύλιος Πόλεμος του 1946-1949. 

Σε αυτή την μέθοδο στηρίχθηκε μεταπολεμικά η οικοδόμηση της Αθήνας και των προαστίων. Αργότερα, και άλλες Ελληνικές πόλεις χρησιμοποίησαν τον τρόπο ανάπτυξης του μοντέλου της Αθήνας. 

Κατηγορία:Εμπορικό Δίκαιο
Περπινιάν

Το **Περπινιάν** (, , ) είναι γαλλική κοινότητα στον νομό των Ανατολικών Πυρηναίων, στη διοικητική περιοχή της Οξιτανίας.

Οι κάτοικοί του είναι γνωστοί ως Περπινιαναί ().

## Παραπομπές



Κατηγορία:Κοινότητες των Ανατολικών Πυρηναίων
Αγία Δωρεά

Με το όνομα **Αγία Δωρεά** (λατινικά: «*Dies Sanctissimi Corporis et Sanguinis Domini Iesu Christi*», Η Ημέρα του Αγιότατου Σώματος και Αίματος του Κυρίου Ιησού Χριστού») φέρεται μεγάλη εορτή της Καθολικής Εκκλησίας προς τιμή και προσκύνηση του σώματος του Ιησού Χριστού και την έξαρση της μετουσίωσης του άρτου και οίνου σε σώμα και αίμα Κυρίου κατά τη τέλεση του Μυστηρίου της Θείας Ευχαριστίας.

Η εορτή της Αγίας Δωρεάς γιορτάζονταν από το α΄ ήμισυ του 13ου αιώνα μόνο στη περιοχή της Λιέγης. Την εορτή της Αγίας Δωρεάς την πρότεινε ο Θωμάς Ακινάτης, Διδάσκαλος της Εκκλησίας, στον Πάπα Ουρβανό Δ΄, με σκοπό να δημιουργηθεί μια εορτή καθιερωμένη εντελώς στην Θεία Ευχαριστία, με την έμφαση στο ότι η χαρά της Ευχαριστίας πρόερχεται από το Σώμα, το Αίμα, την Ψυχή και την Θεϊκή Φύση του Ιησού Χριστού. Έχοντας αναγνωρίσει το 1264 την αυθεντικότητα του Ευχαριστικού Θαύματος στην Βολσένα, με την πρόταση του Ακινάτη, ο ποντίφηκας, που τότε ζούσε στο Ορβιέτο, καθιέρωσε την Εορτή της Αγίας Δωρεάς και την επέκτεινε σε ολόκληρη την Καθολική Εκκλησία.

Ο εορτασμός της Αγίας Δωρεάς καταπιέστηκε σε πολλές Διαμαρτυρόμενες εκκλησίες, ειδικά αυτές του Καλβινιστικού δόγματος, κατά τη διάρκεια της Μεταρρύθμισης για θεολογικούς λόγους, επειδή ήταν αφιερωμένη στο δόγμα της πραγματικής παρουσίας του Χριστού στην Θεία Ευχαριστία. Ενώ οι Λουθηρανοί διατήρησαν το δόγμα της υλικής παρουσίας του Χριστού στην Θεία Ευχαριστία μέσω μιας Μυστηριακής Ένωσης (*unio sacramentalis*), σε αντίθεση, οι Καλβινιστές στήριχθηκαν στο δόγμα μιας «πνευματικής» παρουσίας. Σήμερα, οι περισσότερες ομολογίες Διαμαρτυρόμενων δεν αναγνωρίζουν την εορτή, με την εξαίρεση των Λουθηρανών Εκκλησίων και της Εκκλησίας της Αγγλίας, η οποία μάλιστα Εκκλησία της Αγγλίας κατάργησε την εορτή το 1548 καθώς η Αγγλική Μεταρρύθμιση προόδευε, όμως στην συνέχεια η γιορτή επαναφέρθηκε από τους αγγλικανούς. Μερικές αγγλικανικές εκκλησίες σήμερα παρακολουθούν την εορτή της Αγίας Δωρεάς, μερικές φορές υπό το όνομα της «Μέρας της Ευχαριστίας για την Θεία Ευχαριστία» (Thanksgiving for Holy Communion).

## Παραπομπές


Κατηγορία:Καθολική Εκκλησία
Κατηγορία:Χριστιανικές εορτές και τελετές
Swizz Beatz

Ο **Κασίμ Ντιν** (*Kasseem Dean*, 13 Σεπτεμβρίου 1978), γνωστός με το καλλιτεχνικό όνομα **Swizz Beatz**, είναι Αμερικανός καλλιτέχνης της χιπ χοπ και παραγωγός από τη Νέα Υόρκη. Είναι επίσης ο ιδρυτής της δισκογραφικής εταιρίας **Full Surface Records**. Τα τραγούδια του είναι συνήθως χορευτικά, ενώ λέγεται ότι κάποτε χρειαζότανε κατά μέσο όρο 10 έως 15 λεπτά για να βγάλει ένα μουσικό κομμάτι.

## Δισκογραφία
### Παραγωγές σε τρίτους καλλιτέχνες
* "Get Your Handz Off" του Jin
* "Bring Em Out" του T.I.
* "I'm a Hustla" του Cassidy
* "B-Boy Stance" του Cassidy
* "Get No Better" του Cassidy feat. Mashonda
* "Gotta Man" της Eve
* "Ruff Ryders Anthem" του DMX
* "Set It Off" του Young Gunz
* "Rollin' (Urban Assault Vehicle)" των Limp Bizkit
* "Oh No (Cry Babies)" του Ludacris
* "Girl's Best Friend" του Jay-Z
* "Tear It Up" του Yung Wun
* "Die 4 Me" του Drag-On
* "Like That" του Memphis Bleek
* "Get It On The Floor" του DMX
* "Check On It" της Beyoncé με συμμετοχή των Slim Thug & Bun B 
* "Secret Love" της Mariah Carey
* "Money, Cash, Hoes" του Jay-Z με συμμετοχή του DMX
* "Touch It" του Busta Rhymes
* "Whateva" της Remy Martin
* "Dale Don Dale (Remix)" by Don Omar featuring Fabolous
* "Spit Your Game" του The Notorious B.I.G. με συμμετοχή των Twista & Krayzie Bone
* "Spit Your Game remix" του The Notorious B.I.G. με συμμετοχή των Twista,Krayzie Bone Eightball & MJG
* "Listen Baby" του Fat Joe με συμμετοχή της Mashonda
* "Hotel" του Cassidy με συμμετοχή R. Kelly
* "We In Here" του DMX
* "Aim 4 the Head" των Cassidy, Jin, και J-Hood
* "Touch it Remix" του Busta Rhymes με συμμετοχή των Mary J. Blige, Rah Digga, Missy Elliott, Lloyd Banks, Papoose, και DMX
* "Party Up (In Here)" του DMX
* "Jigga My Nigga" του Jay-Z
* "New York Shit" του Busta Rhymes
* "Two Seater" του Nas
* "Ain't Fuckin Wit Me" του Joe Budden
* "If I Should Die" του Jay-Z με συμμετοχή του DaRanjahz
* "I Can Toast To That" των Bone Thugs-N-Harmony

### Συλλογές
* 2002: *G.H.E.T.T.O. Stories*
* 2003: *The Northise Compilation*

### Προσωπικά Άλμπουμ
* 2007: One Man Band Man

## Παραπομπές


## Εξωτερικοί σύνδεσμοι

*Ο ιστότοπος του MTV News για τον Swizz Beatz 
*Στίχοι για τραγούδια του Swizz Beatz

Κατηγορία:Αμερικανοί τραγουδιστές
Κατηγορία:Βραβευμένοι με Grammy
Στέλιος Κουρουκλάτος

Ο **Στέλιος Κουρουκλάτος** ή "Βαβέλιος" (1923-28/11/1978) ήταν Έλληνας πρώην διεθνής ποδοσφαιριστής, που αγωνιζόταν ως τερματοφύλακας. Αγωνίστηκε στον Ολυμπιακό από το 1946 έως το 1955. Διετέλεσε 3 φορές διεθνής με την εθνική Ελλάδας.

Μετα το τέλος της ποδοσφαιρικής του καριέρας εργάστηκε ως προπονητής σε διάφορους συλλόγους όπως η Α.Ε. Ορχομενού (1968 και 1970) μεταξύ άλλων.

## Τίτλοι
Με τον Ολυμπιακό έχει κατακτήσει τα :
* Πρωταθλήματα Ελλάδας: 1948,1951,1952,1954 και 1955,
* Κύπελλα Ελλάδας:1951,1952,1953 και 1954
* Πρωτάθλημα Πειραιά:1948,1949,1950,1951,1952,1953,1954 και 1955.

## Πηγές

* *Οι θρυλικές εποχές 1953-1959 1996-2003 οι πρωταγωνιστές*, Έκδοση *Ελληνικά γράμματα* Αθήνα 2003 ISBN 960-406-582-3
* *Η Ιστορία του Ολυμπιακού* , Έκδοση *Γ.Χ. Αλεξανδρής* , Αθήνα 1996
* *Θρύλος πορεία μέσα στο χρόνο*, Έκδοση *Ηλιότριπο*, Αθήνα 1997 ISBN 569-584-365-2
* *Χρυσός Θρύλος* Έκδοση *Art Press,Εκδοτική Α.Ε.* , Αθήνα 1997
* *Εθνική Ελλάδος πορεία μέσα στο χρόνο* , *Εκδόσεις Παπαζήση* Αθήνα 2001
* *Ολυμπιακός ένα αρχείο μια ιστορία* Β. Καρδάσης ,Μίλητος 1997
* *Αλμανάκ* Περιοδικό Εικόνες, 1991

## Παραπομπές

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ολυμπιακού Πειραιώς
Κατηγορία:Τερματοφύλακες ποδοσφαιριστές
Κατηγορία:Προπονητές ποδοσφαίρου Α.Ε. Ορχομενού
Κατηγορία:Ποδοσφαιριστές στους Μεσογειακούς Αγώνες 1951

Κατηγορία:Προπονητές ποδοσφαίρου Αναγέννησης Άρτας
Ελίζα

Η **Ελίζα Τόφολι** (*Elisa Toffoli*, 19 Δεκεμβρίου 1977), γνωστή ως **Ελίζα**, είναι Ιταλίδα τραγουδίστρια.

## Δισκογραφία
### Άλμπουμς
*1997 - *Pipes & flowers*
*2000 - *Asile's world*
*2001 - *Then comes the sun*
*2002 - *Elisa*
*2003 - *Lotus*
*2004 - *Pearl days*
*2006 - *Soundtrack '96-'06*
*2007 - *Caterpillar*
*2007 - *Soundtrack live '96-'06*

### Σινγκλς
*1997 - *Sleeping in your hand* (#5 Italy) - *Pipes & flowers*
*1997 - *Labyrinth* (#**1** Italy; #79 Europe) - *Pipes & flowers*
*1998 - *A feast for me* (#11 Italy) - *Pipes & flowers*
*1998 - *Mr. Want* (#21 Italy) - *Pipes & flowers*
*1998 - *So delicate so pure* (#23 Holland) - *Pipes & flowers*
*1998 - *Cure me* (#24 Italy) - *Pipes & flowers*
*1999 - *Gift* (#7 Italy; #80 Europe) - *Asile's world*
*2000 - *Happyness is home* (#19 Italy) - *Asile's world*
*2000 - *Asile's world* (#25 Italy) - *Asile's world*
*2001 - *Luce (tramonti a nord-est)* (#**1**Italy; #78 Switzerland; #18 Europe) - *Asile's world*
*2001 - *Heaven out of hell* (#**1** Italy) - *Then comes the sun*
*2002 - *Rainbow* (#5 Italy; #38 Europe) - *Then comes the sun*
*2002 - *Time* (#42 Italy) - *Then comes the sun*
*2002 - *Fever* (#46 Germany) - *Then comes the sun*
*2002 - *Dancing* (#7 Italy; #25 Canada; #42 USA) - *Then comes the sun*
*2002 - *Come speak to me* (#18 Europe) - *Elisa*
*2002 - *Hàblame* - *Elisa*
*2002 - *Heaven* (#21 Europe) - *Elisa*
*2003 - *Almeno tu nell'universo* (#**1** Italy; #22 Europe) - *Lotus*
*2003 - *Broken* (#**1** Italy; #25 Europe) - *Lotus*
*2004 - *Electricity* (#33 Italy) - *Lotus*
*2004 - *Together* (#7 Italy; #76 Europe) - *Pearl days*
*2004 - *The waves* (#39 Italy) - *Pearl days*
*2005 - *Una poesia anche per te* (#**1** Italy; #22 Europe) - *Pearl days*
*2005 - *Swan* (#3 Italy; #27 Europe)
*2006 - *Teach me again* (#**1** Italy; #18 Greece; #41 Switzerland; #43 Germany; #65 Austria; #20 Europe; #80 USA)
*2006 - *Gli ostacoli del cuore* (#**1** Italy; #2 Slovenia; #2 Albany; #26 Europe) - *Soundtrack '96-'06*
*2007 - *Eppure sentire (un senso di te)* (#2 Italy; #43 Europe) - *Soundtrack '96-'06*
*2007 - *Stay* (#4 Italy; #5 Turkey; #48 Europe) - *Soundtrack '96-'06*/*Caterpillar*
*2007 - *Qualcosa che non c'è* (#17 Italy) - *Soundtrack'96-'06*/*Soundtrack live '96-'06*

## Εξωτερικοί σύνδεσμοι

*Επίσημη ιστοσελίδα

Κατηγορία:Ιταλίδες τραγουδίστριες
Γιώργος Κανσός

Ο **Γιώργος Κανσός** (1930 - 2002) ήταν Έλληνας ποδοσφαιριστής.

Γγεννήθηκε το 1930. Ξεκίνησε το ποδόσφαιρο στην ΑΕ Χρωματουργείων και το 1947 πήγε στον Ολυμπιακό, ομάδα για την οποία έπαιξε μέχρι το 1956. Στη συνέχεια αγωνίστηκε για την Προοδευτική, όπου και αποχώρησε από την ενεργό δράση. 

Έπειτα την αποχώρησή του από την ενεργό δράση ως ποδοσφαιριστής ασχολήθηκε με την προπονητική και διετέλεσε προπονητής σε διάφορα σωματεία κυρίως του Πειραιά όπως ο Πειραϊκός Νέου Φαλήρου μεταξύ άλλων. Επίσης διετέλεσε προπονητής του Παννεμεατικού, τον οποίο οδήγησε στην Β΄ Εθνική κατηγορία το 1972, για πρώτη φορά στην ιστορία του συλλόγου.

Απεβίωσε το 2002.

## Τίτλοι
* Πρωταθλήματα Ελλάδος:1948,1951,1952,1954,1955 και 1956
* Κύπελλα Ελλάδος:1951,1952,1953 και 1954
* Πρωτάθλημα Πειραιά:1947,1948,1949,1950,1951,1952,1953,1954,1955 και 1956

## Παραπομπές


## Πηγές

* *Οι θρυλικές εποχές 1953-1959 1996-2003 οι πρωταγωνιστές*, Έκδοση *Ελληνικά γράμματα* Αθήνα 2003 ISBN 960-406-582-3
* *Η Ιστορία του Ολυμπιακού* , Έκδοση *Γ.Χ. Αλεξανδρής* , Αθήνα 1996
* *Θρύλος πορεία μέσα στο χρόνο*, Έκδοση *Ηλιότριπο*, Αθήνα 1997 ISBN 569-584-365-2
* *Χρυσός Θρύλος* Έκδοση *Art Press,Εκδοτική Α.Ε.* , Αθήνα 1997

Κατηγορία:Έλληνες ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Προοδευτικής
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Δημήτρης Κοκκινάκης

Ο **Δημήτρης Κοκκινάκης** (Βόλος, 8 Αυγούστου 1930 - 22 Οκτωβρίου 2014) ήταν Έλληνας διεθνής ποδοσφαιριστής.

## Βιογραφία
Γεννήθηκε στον Βόλο και ξεκίνησε το ποδόσφαιρο από την τοπική Νίκη. Το 1952 μετεγγράφηκε στον Ολυμπιακό, όπου έμεινε μέχρι το 1955 κατακτώντας 2 πρωταθλήματα (1954, 1955) και 2 Κύπελλα (1953, 1954). 

Με τον Ολυμπιακό συνολικά αγωνίστηκε στους 23 από τους 24 αγώνες πρωταθλήματος της τριετίας και σημείωσε 5 τέρματα. Στον θεσμό του Κυπέλλου Ελλάδας είχε 10 συμμετοχές και 1 τέρμα και στο Πρωτάθλημα Πειραιά 25 συμμετοχές και 13 τέρματα. Παράλληλα είχε συμμετοχή στα διεθνή φιλικά του συλλόγου, τα οποία την εποχή εκείνη ουσιαστικά αποτέλεσαν "προπομπό" των ευρωπαϊκών διοργανώσεων, σημειώνοντας σημαντικά τέρματα για τον Ολυμπιακό στις νίκες απέναντι σε Αντμίρα Βάκερ (2-1 το 2ο γκολ ο Κοκκινάκης), Λούτον Τάουν (2-1, με τον Κοκκινάκη να ανοίγει το σκορ) και Μάλμε 2-0.

Το 1955 επέστρεψε στη Νίκη για να τελειώσει την καριέρα του εκεί. 

Φόρεσε τρεις φορές τη φανέλα της Εθνικής Ελλάδας και σημείωσε ένα τέρμα.

Ο Κοκκινάκης απεβίωσε στις 22 Οκτωβρίου του 2014 σε ηλικία 84 ετών.

## Τίτλοι
* Πρωταθλήματα Ελλάδος: 1954 και 1955
* Κύπελλα Ελλάδος: 1953 και 1954
* Πρωταθλήματα Πειραιά: 1953 και 1954

## Πηγές

### Παραπομπές


### Βιβλιογραφία
* *Οι θρυλικές εποχές 1953-1959 1996-2003 οι πρωταγωνιστές*, Ελληνικά γράμματα Αθήνα 2003 ISBN 960-406-582-3
* *Η Ιστορία του Ολυμπιακού*, Γ.Χ. Αλεξανδρής, Αθήνα 1996
* *Θρύλος πορεία μέσα στο χρόνο*, Ηλιότριπο, Αθήνα 1997 ISBN 569-584-365-2
* *Χρυσός Θρύλος* Έκδοση Art Press, Εκδοτική Α.Ε., Αθήνα 1997
### Αρθρογραφία
* Ο αέρινος Μποτίνος, ο χαλκέντερος Συνετόπουλος και ο βράχος Ζαντέρογλου

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές Ολυμπιακού Πειραιώς
Κατηγορία:Χρήση προτύπου Πληροφορίες ποδοσφαιριστή χωρίς ύψος
Μάκης Γερμενής

Ο **Μάκης (Γεράσιμος) Γερμενής** ήταν Έλληνας ποδοσφαιριστής. 

## Βιογραφία

Γεννημένος στην Αμφιάλη, ξεκίνησε το ποδόσφαιρο από την τοπική ομάδα. Το 1950 πήρε μεταγραφή στον Ολυμπιακό. Παρέμεινε στην ομάδα μέχρι το 1956, οπότε και πήγε στην Προοδευτική. Με τη φανέλα της Προοδευτικής αγωνίστηκε μέχρι το 1961 και ακολούθως συνέχισε για 2 χρονιές στον Ροδιακό, με τη φανέλα του οποίου αγωνίστηκε τη σεζόν 1961-62 και έκλεισε την καριέρα του έχοντας αγωνιστεί σαν παίκτης-προπονητής της ομάδας στο πρωτάθλημα Β΄ Εθνικής της περιόδου 1962-63.

Απεβίωσε την Παρασκευή 16 Ιουνίου 2000 σε ηλικία 72 ετών από ανακοπή καρδιάς.

## Τίτλοι
* Πρωταθλήματα Ελλάδος: 1951, 1952, 1954 και 1955
* Κύπελλα Ελλάδος: 1951, 1952, 1953 και 1954
* Πρωτάθλημα Πειραιά: 1951, 1952, 1953 και 1954

## Παραπομπές


## Πηγές

* *Οι θρυλικές εποχές 1953-1959 1996-2003 οι πρωταγωνιστές*, Ελληνικά γράμματα Αθήνα 2003 ISBN 960-406-582-3
* *Η Ιστορία του Ολυμπιακού*, Γ.Χ. Αλεξανδρής, Αθήνα 1996
* *Θρύλος πορεία μέσα στο χρόνο*, Ηλιότριπο, Αθήνα 1997 ISBN 569-584-365-2
* *Χρυσός Θρύλος* Έκδοση Art Press, Εκδοτική Α.Ε., Αθήνα 1997
* Οι κορυφαίοι Ελληνες (pics)

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Προοδευτικής
Μία Χαμ

Η **Μία Χαμ** (*Mariel Margaret "Mia" Hamm-Garciaparra*, 17 Μαρτίου 1972) είναι Αμερικανίδα ποδοσφαιρίστρια. Θεωρούμενη ως μία από τις κορυφαίες όλων των εποχών, ψηφίστηκε καλύτερη παίκτρια του 20ού αιώνα από την IFFHS. Είναι μία από τις δύο μόνο ποδοσφαιρίστριες που συμπεριλήφθηκαν στη λίστα FIFA 100.

## Βιογραφικά στοιχεία

Γεννήθηκε στις 17 Μαρτίου 1972 στην Σέλμα της Αλαμπάμα στις Ηνωμένες Πολιτείες. Ξεκίνησε να παίζει ποδόσφαιρο το 1989 στο πανεπιστήμιο της Νορθ Καρολίνα. Έχει κατακτήσει με την Εθνική ομάδα των Η.Π.Α. δυο χρυσά Ολυμπιακά μετάλλια 1996 και το 2004, ένα ασημένιο το 2000 και τρία Παγκόσμια πρωταθλήματα το 1991, 1999, και το 2003. Έπαιζε στην θέση του επιθετικού και έχει με την εθνική ομάδα των Η.Π.Α. 176 συμμετοχές και έχει σημειώσει 158 γκολ. Έχει επίσης πανεπιστημιακά πρωταθλήματα ΗΠΑ το 1989, το 1990, το 1992 και το 1993, και ένα επαγγελματικό πρωτάθλημα το 2003 με τους Ουάσιγκτον Φρίντομς. Έχει αναδειχθεί από την FIFA δύο φορές καλύτερη παίκτρια του κόσμου (2001 και 2002). Σταμάτησε το ποδόσφαιρο το 2006 λόγω εγκυμοσύνης. Το 2007 μπήκε στο Ηall of Fame. Κατοικεί στο Λος Άντζελες.

Το 2024 η Διεθνής Ένωση Αθλητικού Τύπου (AIPS) την ψήφισε ως μια από τις καλύτερες 100 αθλήτριες όλων των σπορ των τελευταίων 100 χρόνων.

## Παραπομπές


## Εξωτερικοί σύνδεσμοι

* Φωτογραφίες και στατιστικά στα Αγγλικά 
* Mia Hamm Foundation

Κατηγορία:Αμερικανοί Ολυμπιονίκες
Κατηγορία:Αμερικανίδες ποδοσφαιρίστριες (ΗΠΑ)
Κατηγορία:Επιθετικοί ποδοσφαιριστές
Κατηγορία:FIFA 100
Κατηγορία:Νικητές του Παίκτη της Χρονιάς της FIFA
Καλαί

Το **Καλαί** (, ) είναι γαλλική κοινότητα στο νομό του Πα-ντε-Καλαί, στη διοικητική περιοχή των Ω-ντε-Φρανς.

Το Καλαί είναι χτισμένο στη γαλλική ακτή της Μάγχης, μόλις 34 χιλιόμετρα νότια της αγγλικής ακτής. Το Καλαί είναι η μεγαλύτερη πόλη του διαμερίσματος Pas de Calais, αλλά όχι η πρωτεύουσά του. Αριθμεί 74.800 (υπολ.) κατοίκους.

## Παραπομπές


## Εξωτερικοί σύνδεσμοι
* 
* 
*  

Κατηγορία:Κοινότητες του Πα-ντε-Καλαί
Ηλίας Ηλιάσκος

Ο **Ηλίας Ηλιάσκος** (1908 - ...) ήταν Έλληνας διεθνής ποδοσφαιριστής. Γεννήθηκε στην Κωνσταντινούπολη το 1908 και ήρθε στην Ελλάδα το 1926 και εγκαταστάθηκε στην Αθήνα. Υπήρξε ο πρώτος μαθητής του Κολλεγίου Αθηνών. 

## Καριέρα
### Σε συλλογικό επίπεδο
Ξεκίνησε το ποδόσφαιρο από την ΑΕΚ και γρήγορα κέρδισε θέση στην ενδεκάδα της. Το 1932 σημείωσε το πρώτο γκολ στην ιστορία των τελικών του κυπέλλου Ελλάδας, στον τελικό της περιόδου 1931-32 μεταξύ της ΑΕΚ και του Άρη (5-3). Αγωνίστηκε μέχρι το 1933, όταν σε ηλικία 25 ετών εγκατέλειψε την ενεργό δράση. 

### Στην εθνική Ελλάδας
Υπήρξε μία φορά διεθνής με την εθνική Ελλάδας στις 27 Μαρτίου 1932 στην εντός έδρας αναμέτρηση εναντίον της Βουλγαρίας.

## Τίτλοι
*Κύπελλο Ελλάδας: 1932

## Παραπομπές


## Πηγές

**Η Ιστορία της ΑΕΚ* , Έκδοση *Γ.Χ. Αλεξανδρής* , Αθήνα 1996
**Εθνική Ελλάδος πορεία μέσα στο χρόνο* , *Εκδόσεις Παπαζήση* Αθήνα 2001
* Το επίσημο site της ερασιτεχνικής ΑΕΚ
**Αλμανάκ* Περιοδικό Εικόνες, 1991

Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Επιθετικοί ποδοσφαιριστές
Μίλος Μάριτς

Ο **Μίλος Μάριτς** (*Милош Марић*, 5 Μαρτίου 1982) είναι Σέρβος ποδοσφαιριστής. Αγωνίζεται στο χώρο του κέντρου και ανήκε στην ομάδα του Ολυμπιακού από το 2004 ως το 2007.

## Σταδιοδρομία
Γεννήθηκε στο Ούζιτσε της Σερβίας. Ξεκίνησε την καριέρα του στις ακαδημίες της Σλόμποντα Ούζιτσε, ενώ έκανε το ντεμπούτο του στην μεγάλη ομάδα το 1998. Συνολικά στη Σλόμποντα Ούζιτσε αγωνίστηκε 8 φορές. Το 2000 και για δυο χρονιές αγωνίστηκε στη Ρέμοντ Κάκακ και από εκεί πήρε μεταγραφή στη Ζέτα. Το 2004 αλλάζει πρωτάθλημα και έρχεται στην Ελλάδα για τον Ολυμπιακό με τον οποίο αγωνίζεται μέχρι το 2007.Τον πρώτο χρόνο επί Ντούσαν Μπάγεβιτς είχε ικανοποιητικό χρόνο συμμετοχής αλλά τις επόμενες δυο σεζόν αγωνιζόταν κυρίως ως αλλαγή.Μετά την αποχώρησή του από τον Ολυμπιακό βρήκε ποδοσφαιρική στέγη στην βελγική Γάνδη ενώ τον Ιανουάριο του 2010 αγωνίστηκε στην Μπόχουμ προτού μετακομίσει στο Βέλγιο όπου τα επόμενα πέντα χρόνια θα αγωνιστεί στις Λιρς, Λόκερεν και Μπέβερεν.

Το 2004 ήταν μέλος της εθνικής Σερβίας-Μαυροβουνίου κάτω των 21 ετών στο Ευρωπαϊκό πρωτάθλημα κάτω των 21. Ακόμα ψηφίστηκε και από την UEFA στην καλύτερη ομάδα του τουρνουά.

## Τίτλοι
* **3 Πρωταθλήματα Ελλάδας** (2005, 2006, 2007)
* **2 [[Κύπελλο Ελλάδος ποδοσφαίρου αντρών|Κύπελλα Ελλάδας]]** (2005, 2006)

Κατηγορία:Σέρβοι ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές ΦΚ Ζέτα
Κατηγορία:Ποδοσφαιριστές ΚΑΑ Γάνδη
Κατηγορία:Ποδοσφαιριστές ΚΣΚ Λόκερεν
Κατηγορία:Ποδοσφαιριστές Λιρς ΣΚ
Κατηγορία:Ποδοσφαιριστές Εθνικής Σερβίας και Μαυροβουνίου
Κατηγορία:Ποδοσφαιριστές ΦΚ Σλομπόντα Ούζιτσε
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές ΣΚ Μπέβερεν
Timbaland

Ο **Τίμοθυ Ζ. Μόσλι** (*Timothy Zachery "Timbaland" Mosley*, 10 Μαρτίου 1972), ή αλλιώς γνωστός ως **Timbaland**, είναι Αμερικανός συνθέτης, παραγωγός δίσκων χιπ χοπ, ποπ και R&B, αλλά και ράπερ, και θεωρείται από τους μεγαλύτερους και πιο επιτυχημένους καλλιτέχνες του είδους. Μαζί με τον καλλιτέχνη Magoo διατηρεί το χιπ χοπ σχήμα Timbaland & Magoo.

Ο Timbaland έχει παρομοιαστεί με παραγωγούς όπως Μπράιαν Ίνο, Φιλ Σπέκτορ και Νόρμαν Γουίτφιλντ από την άποψη ότι κατόρθωσε να επαναπροσδιορίσει τον ήχο ενός ολόκληρου είδους μουσικής με ένα άμεσα αναγνωρίσιμο στυλ παραγωγής .

## Παραπομπές



Κατηγορία:Αμερικανοί μουσικοί
Κατηγορία:Αμερικανοί τραγουδιστές
Κατηγορία:Αμερικανοί μουσικοί παραγωγοί
Κατηγορία:Βραβευμένοι με Grammy
Βλάσης Γαβριηλίδης

Ο **Βλάσης Γαβριηλίδης** (Επιβάτες Ανατολικής Θράκης, 1848 - Αθήνα, 11  Απριλίου 1920) ήταν Έλληνας δημοσιογράφος και εκδότης. Θεωρείται ο «πατέρας» της δημοσιογραφίας της σύγχρονης Ελλάδας.

## Βιογραφία
Γεννήθηκε στους Επιβάτες Ανατολικής Θράκης της Προποντίδας από εύπορη οικογένεια (ο πατέρας του ήταν κοσμηματοπώλης στην Κωνσταντινούπολη), και σπούδασε στη Μεγάλη του Γένους Σχολή, ενώ στη συνέχεια σπούδασε φιλολογία και πολιτικές επιστήμες στη Λειψία της Γερμανίας, με έξοδα του μεγαλεμπόρου Βαρόνου Σίνα. Το 1868 δημοσίευσε μια σειρά άρθρων με τίτλο «Γενική ιστορία της Ελληνικής τραγωδίας» στο περιοδικό *Επτάλοφος*, ενώ στη συνέχεια εξέδωσε την εφημερίδα *Μεταρρύθμισις*. Το 1878 εγκαταστάθηκε στην Αθήνα, ύστερα από την εκδίωξή του από τις τουρκικές αρχές εξαιτίας ενός άρθρου του στη *Μεταρρύθμισιν*.

Στην Αθήνα συνεργάστηκε με τον Κλεάνθη Τριαντάφυλλο για την έκδοση του πολιτικοσατιρικού περιοδικού *[[Ραμπαγάς (περιοδικό)|Ραμπαγάς]]* και δύο χρόνια αργότερα εξέδωσε το δικό του εβδομαδιαίο σατιρικό περιοδικό *[[Μη Χάνεσαι|Μη χάνεσαι]]*. Την 1η Νοεμβρίου 1883 μετέτρεψε το περιοδικό στην καθημερινή εφημερίδα *[[Ακρόπολις (εφημερίδα)|Ακρόπολις]]*. Ήταν προσωπικός φίλος του Χαριλάου Τρικούπη, τον οποίο όμως από το 1890 και μετά πολέμησε μέσα από τις στήλες του. Την περίοδο εκείνη στήριξε τον Γεώργιο Α΄, τον οποίο ενθάρρυνε να συγκεντρώσει όλες τις εξουσίες στα χέρια του. Από το 1909, δηλαδή μετά από το Κίνημα στο Γουδί, και μέχρι τον θάνατο του, ο Γαβριηλίδης υποστήριξε θερμά την πολιτική του Ελευθερίου Βενιζέλου. Διατηρούσε στενές σχέσεις με τον Κωστή Παλαμά, τον οποίο μάλιστα είχε παντρέψει. Επίσης, είχε εκδόσει το νεανικό περιοδικό *Νέα Γενεά*.

Το τυπογραφείο της εφημερίδας του υπήρξε πολλές φορές στόχος αντιπάλων, όπως συνέβη και στα γεγονότα που έμειναν γνωστά ως Ευαγγελικά. Ο Γαβριηλίδης, προοδευτικός και υποστηρικτής της δημοτικής γλώσσας, δεν δίστασε να ξεκινήσει σειρά άρθρων με μετάφραση των ''Ευαγγελίων'' στη δημοτική. Εξοργισμένοι υποστηρικτές της διατήρησης της γλώσσας των Ευαγγελίων αντέδρασαν, με αποτέλεσμα να αναγκαστεί να σταματήσει τη δημοσίευση και να ζητήσει συγγνώμη από τους φοιτητές, που πρώτοι είχαν αντιδράσει, αφού όμως ο όχλος είχε καταστρέψει τα γραφεία της εφημερίδας.

Απεβίωσε στις 11 Απριλίου 1920 στην Αθήνα.

## Αναγνώριση
* Γραμματόσημο με τη μορφή του Γαβριηλίδη εκδόθηκε το 2015 στην αναμνηστική σειρά γραμματοσήμων των ΕΛΤΑ «100 χρόνια από την ίδρυση της ΕΣΗΕΑ».
## Παραπομπές

## Εξωτερικοί σύνδεσμοι
* Μίμης Καψάσκης: «Ο ΒΛΑΣΗΣ ΓΑΒΡΙΗΛΙΔΗΣ: Ανέκδοτα από τη φυσιολατρική ζωή του» 
## Βιβλιογραφία
* Κώστας Σαρδελής: *Βλάσης Γαβριηλίδης, 1848-1920: Μεγάλος αναμορφωτής της ελληνικής δημοσιογραφίας και πνευματικός ηγέτης*. Αθήνα 2005
* Μαριάνθη Παλάζη: *Ένα όνομα, δύο τόποι: Επιβάτες Ανατολικής Θράκης - Νέοι Επιβάτες*, Ίδρυμα Μείζονος Ελληνισμού, Αθήνα 2009

Κατηγορία:Έλληνες δημοσιογράφοι του 19ου αιώνα
Κατηγορία:Έλληνες εκδότες
Κατηγορία:Επιβατιανοί
Χοριοειδής χιτώνας

thumb|right|250px|Σχηματικό διάγραμμα του ανθρώπινου ματιού. Ο χοριοειδής φαίνεται με ροζ.
thumb|250px|Τομή του πρόσθιου μέρους τους χοριοειδούς.

Ο **χοριοειδής χιτώνας** είναι το αγγειακό στρώμα του βολβού του ματιού, και βρίσκεται μεταξύ του αμφιβληστροειδή και του σκληρού χιτώνα. Ο χοριοειδής εφοδιάζει με οξυγόνο και θρεπτικές ουσίες την εξωτερική στιβάδα του αμφιβληστροειδούς.

Μαζί με το ακτινωτό σώμα και την ίριδα, ο χοριοειδής συγκροτεί τον ραγοειδή χιτώνα. Στους ανθρώπους και άλλα πρωτεύοντα θηλαστικά, η σκοτεινόχρωμη χρωστική μελανίνη του χοριοειδή βοηθάει να περιοριστούν οι αντανακλάσεις μέσα στο μάτι κι έτσι να βελτιωθεί η ποιότητα της εικόνας. Οι αλμπίνοι, στον οργανισμό των οποίων δεν υπάρχει μελανίνη, συχνά υποφέρουν από προβλήματα στην όραση. Σε άλλα ζώα, ο χοριοειδής περιέχει ανακλαστικές ουσίες που βοηθούν στη συλλογή φωτός (το λεγόμενο **χοριοειδές ταπήτιο** (*[[tapetum lucidum]]-φωτεινό χαλί*)) κι έτσι εξασφαλίζουν καλύτερη όραση στο σκοτάδι.

Τα "κόκκινα μάτια" που φαίνονται μερικές φορές στις φωτογραφίες είναι αποτέλεσμα της αντανάκλασης του φωτός στα αιμοφόρα αγγεία του χοριοειδή.

## Στρώματα
Ο χοριοειδής χωρίζεται γενικά σε τέσσερα στρώματα:
* Στρώμα του Χάλλερ - το εξωτερικό στρώμα του χοριοειδούς.
* Στρώμα του Σάττλερ - στρώμα με μέσης τάξης αγγεία.
* Χοριοτριχοειδής στιβάδα, που αποτελείται από ιστό και τριχοειδή αγγεία.
* Μεμβράνη του Bruch - το εσωτερικό στρώμα του χοριοειδούς, που τον διαχωρίζει από τον αμφιβληστροειδή. Διαμέσου της μεμβράνης γίνεται η διακίνηση των θρεπτικών ουσιών προς τον αμφιβληστροειδή.

## Επιπλέον εικόνες

 Image:Gray878.png|Ίριδα, πρόσθια όψη.
 Image:Gray880.png|Το τελικό τμήμα του οπτικού νεύρου και η είσοδος στον οφθαλμικό βολβό, οριζόντια τομή.
 Image:Gray1206.png|Το εσωτερικό του πίσω μισού του αριστερού βολβού.
Ντέιβιντ Καρούζο

Ο ** Ντέιβιντ Καρούζο** (*David Stephen Caruso*, 7 Ιανουαρίου 1956) είναι Αμερικανός ηθοποιός.

## Οικογένεια
Ο ιταλικής και ιρλανδικής καταγωγής ηθοποιός γεννήθηκε στο Φόρεστ Χιλς, Πολιτείας της Νέας Υόρκης. Τελείωσε το σχολείο στο Archbishop Molloy High School στο Κουίνς, Νέα Υόρκη. Σήμερα είναι ιδιοκτήτης της εταιρείας επίπλων "*Steam on Sunset*" στο Μαϊάμι, Φλόριντα.

Ο Ντέιβιντ Καρούζο ήταν παντρεμένος τρεις φορές και έχει δυο παιδιά. 
## Καριέρα
Μια από τις πρώτες του εμφανίσεις ως κινηματογραφικός ηθοποιός έκανε στον ρόλο του Τόπερ Ντάνιελς στο *Ιπτάμενος και Τζέντλεμαν* (1982). Τα επόμενα χρόνια είχε κυρίως εμφανίσεις σε δεύτερους ρόλους. Μεγάλη επιτυχία είχε το 1993 στην τηλεοπτική σειρά *NYPD Blue*, την οποία όμως εγκατέλειψε ένα χρόνο αργότερα. Εκτός όμως από τον πρωταγωνιστικό ρόλο στην ταινία *Kiss of Death* (1995) δεν είχε καλές προσφορές ρόλων. 

Είναι κυρίως γνωστός ως ο επικεφαλής εγκληματολογικής ομάδας Οράτιο Κέιν στη σειρά **.
## Φιλμογραφία (επιλογές)
* 1982: First Blood
* 1982: An Officer and a Gentleman (*Ιπταμενος και Τζεντλεμαν*)
* 1984: The first Olympics: Athens 1896 (τηλεοπτική ταινία)
* 1991: Hudson Hawk (*Χάντσον Χωκ: το Γεράκι*)
* 1993: NYPD Blue (τηλεοπτική σειρά, μέχρι 1994)
* 1993: Mad Dog and Glory (*Μαντ Ντογκ και Γκλόρια*)
* 1995: Kiss of Death
* 1995: Jade (*Τζεϊντ*)
* 1997: Cold Around the Heart (*Προδοσία και Εκδίκηση*)
* 2000: Proof of Life (*Απόδειξη Ζωής*)
* από το 2002: 

## Βραβεύσεις
* 1994 Χρυσή Σφαίρα (Καλύτερος Α' ρόλος σε τηλεοπτική σειρά, "NYPD Blue")
* 1994 Έμμυ (Υποψηφιότητα: Καλύτερος Α' ρόλος σε τηλεοπτική σειρά, "NYPD Blue")
* 2001 Blockbuster Entertainment Award (Υποψηφιότητα: Καλύτερος Β' ρόλος, Proof of Life)

## Παραπομπές


## Εξωτερικοί σύνδεσμοι

*  
* Ο Ντέιβιντ Καρούζο στο cine.gr

Κατηγορία:Βραβευμένοι με Χρυσή Σφαίρα
Κατηγορία:Αμερικανοί ηθοποιοί κινηματογράφου‎
Κατηγορία:Αμερικανοί ηθοποιοί τηλεόρασης
Ευρωμπάσκετ 1965

Η 14η διοργάνωση του ευρωπαϊκού πρωταθλήματος καλαθοσφαίρισης ανδρών του 1965 (γνωστό και ως **Ευρωμπάσκετ 1965**) οργανώθηκε από τη FIBA Europe. Συμμετείχαν 16 εθνικές ομάδες. Το τουρνουά διοργάνωσε η Σοβιετική Ένωση και έλαβε χώρα στη Μόσχα στο χρονικό διάστημα από τις 30 Μαΐου ως τις 10 Ιουνίου. 

Σ' αυτό το Ευρωμπάσκετ ξεκινάνε οι γιγαντομαχίες ανάμεσα στη Σοβιετική Ένωση και τη Γιουγκοσλαβία του μεγάλου Ραντιβόι Κόρατς που αναδείχθηκε και πρώτος σκόρερ του τουρνουά, με 195 πόντους σε 9 αγώνες. Στην πρώτη πραγματικά μεγάλη κόντρα τους, στον τελικό της διοργάνωσης, νικήτρια αναδείχθηκε η Σοβιετική Ένωση που την καθοδηγούσε η «αλεπού των πάγκων» Αλεξάντερ Γκομέλσκι, ο οποίος εξουδετέρωσε τον Κόρατς με την άμυνα ζώνης (μόνο 9 πόντους) και έφτασε στη νίκη με 58-49.  Ο αγώνας του τουρνουά ήταν ο ημιτελικός ανάμεσα στους πλάβι και τους Ιταλούς, εκεί όπου ένα καλάθι του Κόρατς 17 δευτερόλεπτα πριν τη λήξη δίνει τη νίκη στη χώρα του με 83-82.

## Η εθνική Ελλάδος
Η εθνική Ελλάδας αναδείχθηκε 8η στο ευρωπαϊκό πρωτάθλημα. Τα αποτελέσματά της ήταν: με Σουηδία 71-69, Γιουγκοσλαβία 68-76, Γαλλία 64-63, Πολωνία 62-74, Βουλγαρία 65-59, Ισπανία 89-82, Δυτική Γερμανία 81-72, Ισραήλ 67-69, Τσεχοσλοβακία 71-116.

Η ήττα της Ελλάδας την τελευταία ημέρα, στον αγώνα για την 7η θέση, από την Τσεχοσλοβακία με 116-71 είναι η μεγαλύτερη σε έκταση στην ιστορία της σε Ευρωμπάσκετ. Γενικά όμως, κάτω από τις οδηγίες του Φαίδωνα Ματθαίου, πήγε πάρα πολύ καλά καταλαμβάνοντας την 8η θέση και έχοντας για κορυφαίους τους Γιώργο Αμερικάνο (17,4 πόντοι μ.ο.), Γιώργο Τρόντζο, (14,9 πόντοι μ.ο.) και Γιώργο Κολοκυθά (10 πόντοι μ.ο.). Εναντίον της πανίσχυρης Γιουγκοσλαβίας στον πρώτο γύρο έχασε μόλις 76-68, ενώ κέρδισε τη σπουδαία Βουλγαρία του Γκολομέεφ. Στους αγώνες κατάταξης έχασε την μεγάλη ευκαιρία να διεκδικήσει την 5η θέση χάνοντας μόνο με δύο πόντους από το Ισραήλ στην παράταση.

## Τελική Κατάταξη

## Αποτελέσματα
### Προκριματικός Γύρος
#### Γκρουπ A

#### Γκρουπ B

### Τελική φάση

#### Αγώνες κατάταξης για τις θέσεις 5-9

#### Αγώνες κατάταξης για τις θέσεις 9-12

#### Αγώνες κατάταξης για τις θέσεις 13-16

## Βραβεία και Στατιστικά

Έγιναν **72 αγώνες** και επιτεύχθησαν **9.790 πόντοι**.

## Παραπομπές


## Εξωτερικοί σύνδεσμοι
* FIBA-Europe Eurobasket 1965

1965
Ευρωπαικο Πρωταθλημα Καλαθοσφαιρισης Ανδρων 1965
Ευρωπαικο Πρωταθλημα Καλαθοσφαιρισης Ανδρων 1965
Ευρωπαικο Πρωταθλημα Καλαθοσφαιρισης Ανδρων 1965
Ευρωπαικο Πρωταθλημα Καλαθοσφαιρισης Ανδρων 1965
Τομ Ρόμπινς

Ο **Τόμας Γιουτζίν Ρόμπινς** (· Μπλόουινγκ Ροκ, 22 Ιουλίου 1932 – Λα Κόννερ, 9 Φεβρουαρίου 2025) ήταν Αμερικανός συγγραφέας. Τα μυθιστορήματά του αποτελούνται από πολύπλοκες, συχνά φανταστικές, ιστορίες με σατιρικό υπόβαθρο και πολλές, παράξενες, και καλά τεκμηριωμένες λεπτομέρειες. Το βιβλίο του *Ακόμα και οι Καουμπόισσες Μελαγχολούν* μεταφέρθηκε στον κινηματογράφο από τον Γκας Βαν Σαντ το 1993, με πρωταγωνίστρια την Ούμα Θέρμαν.

## Βιογραφικά στοιχεία
Ο Ρόμπινς γεννήθηκε στις 22 Ιουλίου 1932 στο Μπλόουινγκ Ροκ (Blowing Rock) της Βόρειας Καρολίνας. Το 1954 γράφτηκε στο Πανεπιστήμιο *Washington and Lee* του Λέξινγκτον, στη Βιρτζίνια, αλλά το εγκατέλειψε λόγω πειθαρχικών προβλημάτων.

Μετακόμισε στη Νέα Υόρκη με σκοπό να γίνει ποιητής, αλλά αργότερα, υπό την απειλή επιστράτευσης, κατατάχτηκε στην αεροπορία. Υπηρέτησε για τρία χρόνια στην Κορέα. Εκεί διδάχτηκε μετεωρολογία και έκανε σε μεγάλη έκταση μαύρη αγορά με σαπούνια και οδοντόπαστες. Όπως έχει πει ο ίδιος, «βοήθησε τον Μάο να έχει την οδοντόπαστά του». Επέστρεψε ως πολίτης στο Ρίτσμοντ της Βιρτζίνια το 1960. Εισήχθη στη σχολή Καλών Τεχνών του *Richmond Professional Institute*, το οποίο αργότερα μετονομάστηκε σε *Virginia Commonwealth University*. Εκεί διετέλεσε και αρχισυντάκτης της πανεπιστημιακής εφημερίδας και συντάκτης στην *Richmond Times-Dispatch*. Μετά την αποφοίτησή του, μετακόμισε στο Σιάτλ για μεταπτυχιακά στη σχολή Ανατολικών Σπουδών του Πανεπιστημίου της Ουάσινγκτον. Εκείνη την εποχή εργάστηκε στις εφημερίδες *The Seattle Times* και *Seattle Post-Intelligencer*.

Το 1970 μετακόμισε στο Λα Κόννερ της Ουάσινγκτον (πολιτεία)|πολιτείας Ουάσινγκτον .

Είχε κερδίσει το βραβείο Golden Umbrella στο Φεστιβάλ Bumbershoot του Σιάτλ το 1997.

Απεβίωσε στις 9 Φεβρουαρίου 2025, σε ηλικία 92 ετών.

## Εργογραφία
**Another Roadside Attraction* (Αμάντα, το Κορίτσι της Γης) - 1970
**Even Cowgirls Get the Blues* (Ακόμα και οι Καουμπόισσες Μελαγχολούν) - 1976
**Still Life with Woodpecker* (Τρυποκάρυδος) - 1980
**Jitterbug Perfume* (Το Άρωμα του Ονείρου) - 1984
**Skinny Legs and All* (Ο Χορός των Εφτά Πέπλων) - 1990
**Half Asleep in Frog Pajamas* (Μισοκοιμισμένοι μες στις Βατραχοπιτζάμες μας) - 1994
**Fierce Invalids Home from Hot Climates*' (Αγριεμένοι Ανάπηροι Επιστρέφουν από Καυτά Κλίματα) - 2000
**Villa Incognito* - 2003
**Wild Ducks Flying Backward* (Αγριόπαπιες πετούν ανάστροφα) - 2005, συλλογή από άρθρα, κριτικές, ποιήματα κλπ.
**B is for beer* - 2009
**Tibetan Peach Pie: A True Account of an Imaginative Life* (Θιβετιανή Ροδακινόπιτα: Η Αληθινή Αφήγηση μιας Ευφάνταστης Ζωής) - 2014

## Παραπομπές


## Εξωτερικοί σύνδεσμοι

* AFTRLife fansite του Τομ Ρόμπινς
* Tom Robbins - Όλα τα Βιβλία
* Συνέντευξη του Ρόμπινς από το 1984
* Από το Blowing Rock στο Windy Cliff: ένα σκανδαλιστικό χρονολόγιο
* Μίνι-βιογραφικό από το salon.com

Κατηγορία:Αμερικανοί μυθιστοριογράφοι
Κατηγορία:Αμερικανοί διηγηματογράφοι
Κατηγορία:Αμερικανοί δημοσιογράφοι
Κατηγορία:Αμερικανοί δοκιμιογράφοι
Ευρωμπάσκετ 1963

Η 13η διοργάνωση του ευρωπαϊκού πρωταθλήματος καλαθοσφαίρισης ανδρών του 1963 (γνωστό και ως **Ευρωμπάσκετ 1963**) οργανώθηκε από την FIBA Europe. Για πρώτη φορά χρησιμοποιήθηκε το σύστημα των 16 ομάδων, οι οποίες χωρίστηκαν σε δύο ομίλους των οκτώ ομάδων. Οι δύο πρώτες ομάδες των ομίλων οδηγούνταν στην ημιτελική φάση, σε αγώνες νοκ-άουτ. Οι ομάδες που καταλάμβαναν την 3η και 4η θέση των ομίλων, έπαιζαν μετά αγώνες κατάταξης για τις θέσεις 5-8, και ούτω καθ' εξής. Το τουρνουά πραγματοποιήθηκε στην Πολωνία, στη Βρότσουαφ, το χρονικό διάστημα από τις 4 Οκτωβρίου ως τις 13 Οκτωβρίου. 

Σημαντικό ιστορικά ήταν ότι οι αγώνες έγιναν σε πολυτελή για την εποχή σάλα κινηματογράφου χωρητικότητας 10.000 θέσεων. Οι γηπεδούχοι Πολωνοί ανεβάζουν την απόδοσή τους ακόμα περισσότερο, ξεκινώντας την χρυσή δεκαετία του Πολωνικού μπάσκετ, καθώς μέχρι τη διοργάνωση του 1971 ποτέ δεν θα έπεφταν κάτω από την 4η θέση. Στη συγκεκριμένη διοργάνωση έφτασαν μέχρι τη 2η θέση, έχοντας μόλις δύο ήττες, και αυτές από τους αχτύπητους Σοβιετικούς, οι οποίοι πάλι κατακτούν άνετα τον τίτλο και μάλιστα για ακόμα μία φορά αήττητοι, με νίκες 9-0. Για πρώτη φορά, σ' αυτό το Ευρωμπάσκετ, δόθηκε από την FIBA και βραβείο για τον πολυτιμότερο παίκτη, γνωστό και ως MVP. Ο Ισπανός **Εμιλιάνο Ροδρίγκεθ** αναδείχθηκε MVP, ένας φόργουορντ ύψους 1,83 μέτρων που οδήγησε τη χώρα του στην 7η θέση, δείχνοντας σημάδια βελτίωσης. Εντύπωση προκάλεσε η κατρακύλα της Γαλλίας (πήρε τη 13η θέση) και της Τσεχοσλοβακίας (πήρε τη 10η θέση).

## Τελική Κατάταξη

## Αποτελέσματα
### Προκριματικός Γύρος
#### Γκρουπ A

#### Γκρουπ B

### Τελική φάση

#### Αγώνες κατάταξης για τις θέσεις 5-9

#### Αγώνες κατάταξης για τις θέσεις 9-12

#### Αγώνες κατάταξης για τις θέσεις 13-16

## Βραβεία και Στατιστικά

Έγιναν **72 αγώνες** και επιτεύχθησαν **9.974 πόντοι**.

## Εξωτερικοί σύνδεσμοι
* FIBA-Europe Eurobasket 1963



1963
Ευρωπαικο Πρωταθλημα Καλαθοσφαιρισης Ανδρων 1963
Ευρωπαικο Πρωταθλημα Καλαθοσφαιρισης Ανδρων 1963
Δύστος (αποσαφήνιση)

Με το όνομα **Δύστος** φέρονται:

*Η Δύστος χωριό στο Νομό Εύβοιας
*Η Λίμνη Δύστος, λίμνη της Εύβοιας
*Η Αρχαία Δύστος και  
*Το Φ/Γ Δύστος πλοίο τσιμεντάδικο, που ναυάγησε
Βασίλης Τερλέγκας

Ο **Βασίλης Τερλέγκας** (Καλάβρυτα, 29 Ιουνίου 1961) είναι Έλληνας λαϊκός τραγουδιστής.

## Βιογραφία
Γεννήθηκε στα Καλάβρυτα και ήταν το τελευταίο τέκνο οικογένειας αγροτών, ενώ πέρασε τα παιδικά του χρόνια στο Πεύκο Αχαΐας. Σε ηλικία 16 ετών εγκαταστάθηκε στην Αθήνα, όπου ζούσε ένα από τα αδέλφια του και από τότε ακολούθησε καριέρα στο τραγούδι.

Στην καλλιτεχνική πορεία του συνεργάστηκε με τους: Μάνο Ελευθερίου, Χρήστο Νικολόπουλο, Ιφιγένεια Γιαννοπούλου, Ρίτα Σακελλαρίου, Τζένη Βάνου, Πίτσα Παπαδοπούλου, Ζαφείρη Μελά, Κώστα Μπίγαλη, Σταμάτη Γονίδη, Καίτη Λιβανού κ.ά.

Τα περισσότερα τραγούδια που έχει τραγουδήσει έχουν και την υπογραφή του. Μπορεί και παίζει όλα τα έγχορδα όργανα, ενώ έχει την εξ ολοκλήρου επιμέλεια της παραγωγής.

Ζει στην Παιανία με τους 2 γιους και τη μητέρα του.

## Δισκογραφία
### Προσωπικοί Δίσκοι
* 1984 - *Φεύγω Γιατί Κάτι Γεννιέται*
* 1985 - *Όταν Νυχτώνει*
* 1989 - *Μια Βραδιά Στο Κέντρο Ξημερώματα*
* 1990 - *Μοναξιά Παντού*
* 1991 - *Γονίδης η και Τερλέγκας LIVE*
* 1992 - *Ένα Ημερολόγιο*
* 1992 - *Πρόβα Τζενεράλε*
* 1992 - *Διαβατήριο*
* 1993 - *Αρραβώνες*
* 1994 - *Η Φωτογραφία*
* 1995 - *Τα 15 Καλύτερα Τραγούδια Από Χρυσάφη*
* 1995 - *Χθες Βράδυ*
* 1996 - *Εικόνα*
* 1997 - *Ενός Λεπτού Σιγή*
* 1998 - *Βάπτισμα Πυρός*
* 1999 - *Δυνατά*
* 1999 - *Ο Καλύτερος*
* 2000 - *Ένα Ημερολόγιο Μοναξιά Παντού*
* 2000 - *Τα Φώτα Της Νύχτας*
* 2000 - *Δημοτική Ανθολογία*
* 2000 - *Κόκκινη γραμμή*
* 2001 - *Υπογραφή*
* 2001 - *Επιτυχίες*
* 2003 - *Οι Συνθήκες*
* 2004 - *Τα Ζεϊμπέκικα*
* 2005 - *Θερμή Υποδοχή*
* 2006 - *Πανηγύρι Live*
* 2007 - "Οι Μεγάλες Επιτυχίες Live (2 Cd)"
* 2007 - "Χρυσή Δισκοθήκη"
* 2008 - *Νικητής*
* 2008 - *30 Μεγάλες Επιτυχίες*
* 2009 - "Σε Δημοτικά Τραγούδια"
* 2011 - *Ματωμένα Φεγγάρια*
* 2015 - *Με Δύο Αποτυπώματα (LIVE)*

### Single&EPs
* 2012 - *Κόβω Φλέβες*
* 2013 - *Από Νύχτα Σε Νύχτα Με Πας*
* 2014 - *Αετός Να Γίνεις Να Πέτας*
* 2015 - *Θα Τα Κάψω Τα Ηχεία*
* 2015 - *Του Πόνου Ανήμερα*
* 2015 - *Γκρίζα Πόλη*
* 2016 - *Μοναδικός Και Ανεξάρτητος*
* 2017 - *Θα Το Δεις*
* 2017 - *Άντρας Δύσκολος*
* 2018 - *Κι ο καθρέφτης μου δάκρυσε*
* 2020 - *Ο Κόσμος*
* 2020 - *Να σουνα τσιγάρο μοναξιά*
* 2020 - *Να τον φοβάσαι τον αετό*
* 2021 - *Δε Φοβάμαι Το Φόβο*
* 2021 - *Εγώ Για Σένα*
* 2021 - *Πάμε Να Φύγουμε Καρδιά Μου*
* 2022 - *Το Ζεϊμπέκικο Του Διγενή*

### Ντουέτο
* 2013 - *Αγάπη Μου Γύρισα (με την [[Δήμητρα Γεωργίου]])*
* 2014 - *Να Την Αγαπάς (με τον [[Αναστάσης Κουλούρης|Αναστάση Κουλούρη]])*
* 2021 - *Τα σπάω (με τον [[Νίκος Γκιόλιας|Νίκο Γκιόλια]])*

## Παραπομπές


Κατηγορία:Έλληνες τραγουδιστές
Κατηγορία:Λαϊκοί τραγουδιστές